**Likumprojekta “Grozījums Bāriņtiesu likumā”**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | 2017.gada 15.jūnijā Saeimā pieņemti Labklājības ministrijas izstrādātie grozījumi Bāriņtiesu likumā, saskaņā ar kuriem bāriņtiesām tiek izveidota jauna Aizgādnības informācijas sistēma (turpmāk – AIZIS), kurā tās apmainās ar informāciju aizgādnības lietās.Ar likumprojektu tiek grozīts Bāriņtiesu likuma pārejas noteikumu 19.punkts, precizējot termiņu, kādā spēkā stājas Bāriņtiesu likuma 43.1 pants par Aizgādnības informācijas sistēmu. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Deklarācijas par Artura Krišjāņa Kariņa vadītā Ministru kabineta iecerēto darbību 116., 223.un 244.punkts. Plāna nepilngadīgo aizsardzībai no noziedzīgiem nodarījumiem pret tikumību un dzimumneaizskaramību 2019.-2020. gadam (apstiprināts Ministru kabinetā 2019.gada 2.jūlijā, rīkojums Nr.328, protokols Nr.31, 45.§)1.3.9.apakšpunkts.Tiesībsarga 2018.gada 11.decembra atzinums Nr.6-6/32 pārbaudes lietā Nr. 2017-42-27K par Nepilngadīgo personu atbalsta informācijas sistēmu.Labklājības ministres 2019.gada 17.jūnija rīkojums Nr.67 “Par darba grupas izveidi Nepilngadīgo personu atbalsta informācijas sistēmas līdzšinējās darbības un efektivizēšanas iespēju izvērtēšanai”.Labklājības ministres 2019.gada 18.jūlija rīkojums Nr.81 “Par bērnu tiesību aizsardzības sistēmas pilnveides darba grupas izveidi”.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Bāriņtiesu likuma pārejas noteikumu 19.punktu Bāriņtiesu likuma 43.1 pants, kurā noteikts, ka informācijas apstrādi par aizgādnībā esošām personām un aizgādņiem bāriņtiesas veic Aizgādnības informācijas sistēmā, kas ir valsts informācijas sistēmas “Integrētā iekšlietu informācijas sistēma” sastāvdaļa, stājas spēkā 2020.gada 1.janvārī.Šāds minētās normas spēkā stāšanas datums tika noteikts saskaņā ar likuma “Grozījumi Bāriņtiesu likumā” 19.panta pirmo daļu, saskaņā ar kuru par gadu (no 2019.uz 2020.gadu) tika pārcelts Bāriņtiesu likuma 43.1 panta spēkā stāšanās datums, jo netika atrasts papildu nepieciešamai finansējums 2018.gada valsts budžetā informācijas sistēmas izstrādei.2019.gadā Labklājības ministrijā ir ticis uzsākts Nepilngadīgo personu atbalsta informācijas sistēmas (turpmāk – NPAIS) pārveides darbs. Tiek veikta NPAIS līdzšinējās darbības un efektivizēšanas iespēju izvērtēšana (labklājības ministres 2019.gada 17.jūnija rīkojums Nr.67), īpašu uzmanību pievēršot bāriņtiesu kompetencē esošās informācijas apstrādes jautājumiem.Līdztekus tam uzsākta arī bāriņtiesu reforma. Tās ietvaros nepieciešams izvērtēt bāriņtiesas funkcijas aizbildnības un aizgādnības jomā kopsakarā ar iespējamu atsevišķu funkcijas nodošanu/pārdali citām jau esošām iestādēm, piemēram, tiesām, pašvaldību sociālajiem dienestiem (labklājības ministres 2019.gada 18.jūlija rīkojums Nr.81).Kamēr nav noslēdzies NPAIS pārveides darbs un bāriņtiesu reforma, valsts budžeta līdzekļu ieguldīšana bāriņtiesu kompetencē esošu informācijas sistēmu pilnveidē vai izveidē nav lietderīga, jo šādiem ieguldījumiem nav nodrošināma ilgtspēja. Tas, kas būs ticis ieguldīts bāriņtiesu kompetencē esošo informācijas sistēmu pilnveidē vai izveidē, bāriņtiesu reformas rezultātā, iespējams, zaudēs aktualitāti, ja bāriņtiesu reformas ietvaros būs mainījušās bāriņtiesu funkcijas, padotība un novietojums valsts pārvaldes institucionālajā sistēmā. Piemēram, ja aizgādnības lietas vairs nebūs bāriņtiesu kompetences jautājums.Ievērojot minēto, **nepieciešams budžeta likumprojekta paketē ietvert grozījumu Bāriņtiesu likumā, saskaņā ar kuru Bāriņtiesu likuma pārejas noteikumu 19.punktā tiek precizēts Bāriņtiesu likuma 43.1 panta, kas reglamentē Aizgādnības informācijas sistēmas izveidi, spēkā stāšanās datums, tādējādi pārejas periodā neieguldot valsts budžeta līdzekļus Aizgādnības informācijas sistēmas izveidē (vēl nereformētajā bāriņtiesu institūtā).** **Saskaņā ar šo likumprojektu precizētais Bāriņtiesu likuma 43.1 panta spēkā stāšanās termiņš ir 2025.gada 1.jūlijs.**Pēc bāriņtiesu reformas jautājums par Aizgādnības informācijas sistēmas un citu informācijas sistēmu nepieciešamību tiks atkārtoti izvērtēts, ņemot vērā jauno institucionālo ietvaru. Ņemot vērā minēto izvērtējumu, arī Bāriņtiesu likuma 43.1 panta spēkā stāšanās datums tiks atkārtoti pārskatīts pēc bāriņtiesu reformas noslēgšanās, lai, ja iespējams, virzītu priekšlikumu par to, ka Bāriņtiesu likuma 43.1 pants stājas spēkā ātrāk par 2025.gada 1.jūliju.Pašreizējā bērnu tiesību aizsardzības sistēmas reformas izstrādes stadijā nav iespējams precīzi prognozēt, cik daudz laika reformas veikšanai būs nepieciešams. Ievērojot minēto, tiek piedāvāts noteikt samērīgu Bāriņtiesu likuma 43.1 panta spēkā stāšanās laiku, pieņemot, ka bērnu tiesību aizsardzības sistēmas reforma būs līdz 2024.gada 1.janvārim noslēgusies.Attiecībā uz uzsākto NPAIS pilnveides darbu viens no galvenajiem apspriežamajiem jautājumiem ir tas, kurā informācijas sistēmā turpmāk tiks veikta informācijas apstrāde, kas saistīta ar bāriņtiesu biznesa procesiem, piemēram, vai bāriņtiesas strādās NPAIS, pārņems privātam informācijas un komunikācijas tehnoloģiju pakalpojuma sniedzējam piederošu informācijas sistēmu vai arī vērtēts cits risinājums. Šāds jautājums ir aktualizējies tādēļ, ka bāriņtiesām, izņemot Rīgas bāriņtiesu, nav savu biznesa procesu informācijas sistēmu, kas nodrošinātu pārskatāmu bāriņtiesu darba procesa organizāciju. Ir vairāki reģistri un informācijas sistēmas, kuros tiek apstrādātas atsevišķas informācijas kategorijas un šāda darbību un informācijas ievades sadrumstalotība nerada šobrīd iespējas vienotai informācijas pārskatāmībai un pieejamībai.Bāriņtiesu kompetencē ietilpst informācijas apstrāde par nepilngadīgām personām, aizbildņiem, audžuģimenēm, adoptētājiem, viesģimenēm, pilngadīgām personām, kurām ierobežota rīcības spēja un šo personu aizgādņiem, par aizgādnību promesošas vai pazudušas personas mantu, par aizgādnību mantojumam. Ievērojot minēto, bāriņtiesu informācijas apstrādes jautājumu nepieciešams aplūkot kompleksi, aplūkojot visas galvenās jau pastāvošās vai plānotās informācijas sistēmas, kurās bāriņtiesām nepieciešams veikt informācijas apstrādi, kā arī pārskatīt un vienādot pamatprocesus, kas nodrošinās priekšnosacījumus informācijas sistematizēšanai un bērnu tiesību aizsardzības jautājumu izsekojamībai katrā no procesā iesaistītajām pusēm. Līdz ar to turpmāka valsts budžeta līdzekļu ieguldīšana ar bērnu un aizgādnībā esošo personu tiesību aizsardzības jautājumiem IT sistēmās nav pieļaujama bez skaidra koncepta un attīstības vīzijas. |
| 3. | Projekta izstrādē iesaistītās institūcijas un publiskas personas kapitālsabiedrības | Iekšlietu ministrijas Informācijas centrs. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Likumprojekts tiešā veidā attiecas uz bāriņtiesām (kopā 126) Iekšlietu ministrijas Informācijas centru un Valsts bērnu tiesību aizsardzības inspekciju. |
| 2. | Tiesiskā regulējuma ietekme uz tautsaimniecību un administratīvo slogu | Likumprojekta tiesiskais regulējums nemaina sabiedrības tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Likumprojekts nerada papildus ietekmi uz administratīvajām izmaksām. |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2019 | Turpmākie trīs gadi (*euro*) |
| 2020 | 2021 | 2022 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | izmaiņas, salīdzinot ar vidēja termiņa budžeta ietvaru 2021. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 158 000 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 158 000 | 0 | 0 | 0 | 0 | 0 | 0 |
| LM apakšprogramma 97.02.00 “Nozares centralizēto funkciju izpilde” *(dotācija no vispārējiem ieņēmumiem*) transferta pārskaitīšanai no LM uz IeM) | 158 000 | 0 | 0 | 0 | 0 | 0 | 0 |
| IeM apakšprogramma *02.03.00 "Vienotās* *sakaru un Informācijas sistēmu* *uzturēšana un vadība"* *(Valsts pamatbudžeta* *iestāžu saņemtie* *transferti no valsts* *pamatbudžeta dotācijas no vispārējiem* *ieņēmumiem) - konsolidējamā pozīcija* | 158 000 | -158 000 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 158 000 | -158 000 | 0 | 0 | 0 | 0 | 0 |
| 2.1. valsts pamatbudžets | 158 000 | 0 | 0 | 0 | 0 | 0 | 0 |
| LM apakšprogramma 97.02.00 “Nozares centralizēto funkciju izpilde” *(Valsts budžeta transferti no valsts pamatbudžeta dotācijas no vispārējiem ieņēmumiem uz valsts pamatbudžetu- (transferta pārskaitīšanai no LM uz IeM)* | 158 000 | 0 | 0 | 0 | 0 | 0 | 0 |
| IeM apakšprogramma *02.03.00 "Vienotās* *sakaru un Informācijas sistēmu* *uzturēšana un vadība"* *(pamatkapitāla veidošana)*  | 158 000 | -158 000 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 158 000\* | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | 0 | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Atbilstoši likumam “Par valsts budžetu 2019.gadam” apakšprogrammā 97.02.00 “Nozares centralizēto funkciju izpilde” plānots finansējums 158 000 euro apmērā transferta pārskaitīšanai uz Iekšlietu ministrijas apakšprogrammu 02.03.00. ”Vienotās sakaru un Informācijas sistēmu uzturēšana un vadība” Integrētās iekšlietu informācijas sistēmas apakšsistēmas - Aizgādnības informācijas sistēmas – izveidei (sistēmas izvietošanai uz IeM IC jaunās platformas un datu apmaiņas risinājumu izstrādei ar Iekšlietu ministrijas Informācijas sistēmas koplietošanas sistēmām ( IIIS SR, IIIS NPAIS, IIIS PEM), kā arī ārējām sistēmām (Rīgas Bāriņtiesas lietojumprogrammu BARIS, sociālo dienestu lietojumprogrammu SOPA un PMLP Iedzīvotāju reģistru)).\*Ņemot vērā, ka grozījums Bāriņtiesu likumā, saskaņā ar kuru Bāriņtiesu likuma pārejas noteikumu 19.punktā tiek precizēts Bāriņtiesu likuma 43.1 panta, kas reglamentē Aizgādnības informācijas sistēmas izveidi, spēkā stāšanās datums, tādējādi periodā neieguldot valsts budžeta līdzekļus Aizgādnības informācijas sistēmas izveidē (vēl nereformētajā bāriņtiesu institūtā), paredzot, ka Bāriņtiesu likuma 43.1 panta spēkā stāšanās termiņš ir 2025.gada 1.jūlijs, līdzekļi Aizgādnības informācijas sistēmas – izveidei 158 000 euro apmērā 2019.gadā netiks izlietoti. Līdzekļi 2019.gadā tiks pārplānoti uz apakšprogrammu 05.03.00 “Aprūpe valsts sociālās aprūpes institūcijās” precēm un pakalpojumiem, lai nodrošinātu izdevumu, kas saistīti ar ilgstošās sociālās aprūpes pakalpojuma sniegšanu, segšanu (t.sk. ņemot vērā cenu pieaugumu enterālās ēdināšanas produktiem, nepieciešami papildu līdzekļi speciālās pārtikas iegādei, lai mazinātu bērnu veselības komplikācijas riskus, nepieļautu bērnu veselības stāvokļa pasliktināšanos un nodrošinātu bērnu vajadzībām atbilstošu uztura terapiju enterālā veidā, kā arī, lai nosegtu izdevumus, kas saistīti pārtikas cenu kāpumu un telpu uzturēšanas izdevumu palielinājumu).Labklājības ministrija un Iekšlietu ministrija normatīvajos aktos noteiktajā kārtībā iesniegs Finanšu ministrijā priekšlikumu apropriācijas izmaiņām transfertam starp Labklājības ministriju un Iekšlietu ministriju 2019.gadam. Ņemot vērā, ka 2019.gadā Labklājības ministrijā ir ticis uzsākts NPAIS pārveides darbs, kā arī līdztekus tam uzsākta arī bāriņtiesu reforma, 2019.gadā tika pieņemts lēmums, kamēr nav noslēdzies NPAIS pārveides darbs un veikta bāriņtiesu reforma, informācijas sistēmu pilnveide netiks veikta. Ja grozījumi netiks pieņemti, 2020.gadā būs jāveic Aizgādnības informācijas sistēmas izveide un tam nepieciešami papildu 158 000 euro, kas turklāt būtu nelietderīga valsts budžeta līdzekļu ieguldīšana bāriņtiesu kompetencē esošu informācijas sistēmu pilnveidē vai izveidē, jo vēl nav noslēdzies NPAIS pārveides darbs un bāriņtiesu reforma. Ņemot vērā, ka 2020.gadā Labklājības ministrijas budžetā šim mērķim finansējums nav plānots, būtu nepieciešami papildus līdzekļi 158 000 euro apmērā. Līdz ar to, ievērojot fiskālo telpu, ir pieņemts lēmums sistēmu izstrādāt 2024.gadā**Aizgādnības informācijas sistēmas izveidei būs nepieciešams finansējums 2024.gadā:**Labklājības ministrijas apakšprogrammā 97.02.00 “Nozares centralizēto funkciju izpilde” transferta pārskaitīšanai uz Iekšlietu ministrijas apakšprogrammu 02.03.00. ”Vienotās sakaru un Informācijas sistēmu uzturēšana un vadība” (Iekšlietu ministrijas Informācijas centram) 158 000\* euro apmērā. Līdzekļi tiks nodrošināti Labklājības ministrijas pamatbudžetam piešķirto līdzekļu ietvaros, veicot līdzekļu pārskatīšanu un pārdalot līdzekļus likumprojekta “Par valsts budžetu 2024.gadam” sagatavošanas un izskatīšanas procesā.Tieslietu ministrijai (Tiesu administrācijai) nepieciešams papildu finansējums Tiesu informatīvās sistēmas papildinājumu izstrādei un saskarnes izveidei starp Tiesu informatīvo sistēmu un Aizgādnības informācijas sistēmu 2024.gadā 65 000\* euro apmērā un tās uzturēšanai 2025.gadā un turpmāk katru gadu 2 500 euro apmērā. Jautājums par papildus finansējuma pieprasījumu Tieslietu ministrijai (Tiesu administrācijai) 2024.gadam 65 000 euro apmērā un tās uzturēšanai 2025.gadā un turpmāk katru gadu 2 500 euro apmērā, tiks izskatīts Ministru kabinetā likumprojekta “Par valsts budžetu 2024.gadam” un likumprojekta “Par vidēja termiņa budžeta ietvaru 2024., 2025. un 2026.gadam” sagatavošanas procesā, kopā ar visu ministriju un citu centrālo valsts iestāžu prioritāro pasākumu priekšlikumiem.*\* Izmaksas var tikt precizētas likumprojekta “Par valsts budžetu 2024.gadam” sagatavošanas laikā.* |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav |
| 8. Cita informācija | Ņemot vērā, ka nepieņemot likumu, IT izstrādei 2020.gadā ir nepieciešami papildus līdzekļi 158 000 euro un Labklājības ministrijas budžetā finansējums nav plānots, turklāt līdz NPAIS pārveides un bāriņtiesu reformai tā būtu nelietderīga valsts budžeta līdzekļu ieguldīšana, nepieciešams Likumprojektu, kas pārceļ sistēmas ieviešanu uz 2024.gadu, iekļaut 2020.gada budžeta likumprojektu paketē.  |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Likumprojekts izskatāms vienotā paketē ar Finanšu ministrijas sagatavoto likumprojektu „Par valsts budžetu 2020.gadam”. |
| 2. | Atbildīgā institūcija | Labklājības ministrija |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Likumprojekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Papildus sabiedrības līdzdalības pasākumi nav īstenoti. |
| 2. | Sabiedrības līdzdalība projekta izstrādē |
| 3. | Sabiedrības līdzdalības rezultāti |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Iekšlietu ministrijas Informācijas centrs. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Papildu cilvēkresursi un finanšu līdzekļi nav nepieciešami, jaunas institūcijas netiek veidotas, kā arī netiek likvidētas esošās. |
| 3. | Cita informācija | Nav |

Labklājības ministre R.Petraviča

Valsts sekretārs I.Alliks

19.09.2019. 16.25

2057

L.Neikens, 67021673

Lauris.Neikens@lm.gov.lv